RS บวก 1.46% นิวไฮในรอบ 2 ปี โบรกฯชี้ผลประกอบการ Q2 โตเด่น
RS บวก 1.46% ทำนิวไฮในรอบ 2 ปี โบรกฯชี้ผลประกอบการ Q2 โตเด่น จากธุรกิจสื่อโฆษณา-ความงาม ล่าสุด ณ เวลา 11.29 น. ราคาอยู่ที่ 13.90 บาท บวก 0.20 บาท หรือ 1.46% สูงสุดที่ 14.40 บาท ต่ำสุดที่ 13.60 บาท มูลค่าซื้อขายที่ 178.49 ล้านบาท
5 ก.ค. 2560

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ณ เวลา 11.29 น. ราคาอยู่ที่ 13.90 บาท บวก 0.20 บาท หรือ 1.46% สูงสุดที่ 14.40 บาท ต่ำสุดที่ 13.60 บาท มูลค่าซื้อขายที่ 178.49 ล้านบาท ขณะที่ดัชนีตลาดหุ้นไทยโดยรวมบวก 0.03%

ด้านนักวิเคราะห์ บล.เอเซีย พลัส ระบุในบทวิเคราะห์ ว่า หุ้นกลางและหุ้นเล็กที่ปรับตัวขึ้นอย่างโดดเด่นคือ RS ปรับขึ้น 7.87% และราคาหุ้นขึ้นทำ New High ในรอบกว่า 1 ปี น่าจะเป็นประเด็นเก็งกำไรยังคงมาจากความคาดหวังต่อผลประกอบการไตรมาส 2/60 ที่จะดีขึ้นจากผลของฤดูกาล ทั้งธุรกิจสื่อโฆษณา และธุรกิจความงาม (Health &amp; Beauty) ที่ล้วนที่ดีขึ้นจากงวดไตรมาส 1/60